U sjećanje na vladara morskih dubina
Obilježena 100 godišnjica smrti podvodnog istraživača Jaques-Yves Cousteaua objavljivanjem knjige njegovo sina Jean-Michel Cousteaua.
Kako bi obilježila nevjerovatan život i ostavštinu Jaques-Yves Cousteaua, legendarnog redatelja i istraživača podmorskih dubina izdavačka kuća National Geographic Books je objavila knjigu memoara starijeg sina Jean-Michela Cousteaua, osnivača i predsjednika Društva za budućnost oceana. Za Jean-Michela, odrastanje uz pustolovnog oca koji je volio istraživanje svijeta ispod morskih valova je bilo uzbudljivo: "Sa sedam godina sam prvi put stavio bocu kisika na leđa, a moj brat je imao tek četiri i pol. Već smo tada počeli istraživati Mediteransko more. " U početku je kako kaže učio od oca koji im je znao reći: "Ne koristi ocean kao kantu za smeće jer ocean održava život." U spomen na oca u knjizi "Moj otac, kapetan" Cousteau se prisjeća odnosa sa pionirskim istraživačem, koji im je kako kaže prvenstveno bio otac i prijatelj, ali i nadređeni kada bi radili. Neprestano je morao žonglirati tim ulogama. Jean-Michel objašnjava kako je njegov otac postao opčinjen oceanom i kako su znatiželja i odlučnost bile glavne sile koje su ga dovele do postignuća. Jaques-Yves je uvijek želio vidjeti više i otići dublje. Vapio je da ostane duže pod vodom. Pravio je nove sprave koje bi mu to omogućavale, od ronilačke opreme Aqua Lung do podmornica. "Oprema mu je davala priliku da pliva kao riba s kamerom i zabilježi sve što vidi. Nakon nekog vremena je shvatio koliko ljudi zlostavljaju oceane, iako nisu svjesni toga jer nisu vidjeli što se krije ispod vode. " Jean-Michel Cousteau kaže da je njegov otac tada shvatio što je njegova misija: "Odlučio je komunicirati s ljudima što više, i rekao bi mi: "Ljudi štite ono što vole." Bio je uvjeren da je prava strategija osvješćivanje ljudi o onome što se događa, kako bi više štitili oceane. Jaques Cousteau je poučavao ljude o svjetskim morima kroz desetine filmova i dokumentaraca. Dobio je tri Oscara, uključujući one za najbolje dokumentarce "Svijet tišine" 1956 i "Svijet bez sunca" 1964 godine. Kao zaštitnik okoliša i režiser, njegov sin nastavlja očevu misiju. Uskoro će se na ekranima moći vidjeti televizijski projekat o masivnoj naftnoj mrlji u Meksičkom zaljevu. "Utjecat će na priobalni život. Nije u pitanju samo ribarska industrija, utjecat će i na turizam, hotelsku industriju, restorane, trgovine, prijevoz, taksije i druge djelatnosti. Sva ta područja pate već sada. Ovo je velika, ne samo okolišna, nego i ljudska katastrofa. ", kaže Jean-Michel. On nastoji prenijeti očevu ostavštinu kako bi inspirirao ljude diljem svijeta da uče više o oceanima, morima i rijekama, te da više brinu o njima i čuvaju ih.